പരിശുദ്ധ ഖുർആൻ/അലഖ്
സൃഷ്ടിച്ചവനായ നിൻറെ രക്ഷിതാവിൻറെ നാമത്തിൽ വായിക്കുക. 

 മനുഷ്യനെ അവൻ ഭ്രൂണത്തിൽ നിന്ന്‌ സൃഷ്ടിച്ചിരിക്കുന്നു. 

 നീ വായിക്കുക നിൻറെ രക്ഷിതാവ്‌ ഏറ്റവും വലിയ ഔദാര്യവാനാകുന്നു. 

 പേന കൊണ്ട്‌ പഠിപ്പിച്ചവൻ 

 മനുഷ്യന്‌ അറിയാത്തത്‌ അവൻ പഠിപ്പിച്ചിരിക്കുന്നു. 

 നിസ്സംശയം മനുഷ്യൻ ധിക്കാരിയായി തീരുന്നു. 

 തന്നെ സ്വയം പര്യാപ്തനായി കണ്ടതിനാൽ 

 തീർച്ചയായും നിൻറെ രക്ഷിതാവിലേക്കാണ്‌ മടക്കം. 

 വിലക്കുന്നവനെ നീ കണ്ടുവോ? 

 ഒരു അടിയനെ, അവൻ നമസ്കരിച്ചാൽ. 

 അദ്ദേഹം സൻമാർഗത്തിലാണെങ്കിൽ , ( ആ വിലക്കുന്നവൻറെ അവസ്ഥ എന്തായിരിക്കുമെന്ന്‌ ) നീ കണ്ടുവോ? 

 അഥവാ അദ്ദേഹം സൂക്ഷ്മത കൈ കൊള്ളാൻ കൽപിച്ചിരിക്കുകയാണെങ്കിൽ 

 അവൻ ( ആ വിലക്കുന്നവൻ ) നിഷേധിച്ചു തള്ളുകയും തിരിഞ്ഞുകളയുകയും ചെയ്തിരിക്കയാണെങ്കിൽ ( അവൻറെ അവസ്ഥ എന്തായിരിക്കുമെന്ന്‌ ) നീ കണ്ടുവോ? 

 അവൻ മനസ്സിലാക്കിയിട്ടില്ലേ, അല്ലാഹു കാണുന്നുണ്ടെന്ന്‌? 

 നിസ്സംശയം. അവൻ വിരമിച്ചിട്ടില്ലെങ്കൽ നാം ആ കുടുമ പിടിച്ചു വലിക്കുക തന്നെ ചെയ്യും . 

 കള്ളം പറയുന്ന , പാപം ചെയ്യുന്ന കുടുമ. 

 എന്നിട്ട്‌ അവൻ അവൻറെ സഭയിലുള്ളവരെ വിളിച്ചുകൊള്ളട്ടെ. 

 നാം സബാനിയത്തിനെ ( ശിക്ഷ നടപ്പാക്കുന്ന മലക്കുകളെ ) വിളിച്ചുകൊള്ളാം. 

 നിസ്സംശയം; നീ അവനെ അനുസരിച്ചു പോകരുത്‌ , നീ പ്രണമിക്കുകയും സാമീപ്യം നേടുകയും ചെയ്യുക.